In my kop is daar die baie effektiewe uitwerking van vrees op die verlamming van die grootste gedeelte van mense in SA.
Ek dink dat julle die probleme in die land baie raak vat, maar dink so bietjie na oor die vrees ding. Die algemene Suid-Afrikaner ongeag sy kleur, leef in ’n elisie wat deur politici geskep is. Hulle leef in ’n vreedsame reënboog Suid-Afrika waar misdaad so bietjie hoog is.
Wat hierdie vreedsame reënboog-mense die meeste ontstel is ons wat vir hulle probeer verduidelik dat hulle terwille van oorlewing miskien daaraan moet dink om Afrika beter te verstaan. Ons voorstelle klink vir hulle na regse politiek en wanneer hulle begin besef dat daar tog ’n ander wêreld in Suid-Afrika is, gebeur iets. ’n Nuwe wêreld gaan vir hulle oop en vrees pak hulle beet. Wanneer dit gebeur wil hulle trek, emigreer selfmoord pleeg of self oorgee. Sommige verkies om eerder verras en verkrag te word as om hulle bestaande lewensbeskouing te verander.
As ek maar net na die land se verstaan van die tekens kyk. Net die feit dat hulle van tekens bewus is, is 100% aan AKSKA te danke. Ek weet vir ’n feit dat ek die eerste mens in die Nuwe Suid-Afrika was wat die weermag en die polisie van die bestaan van hierdie tekens in misdaad moes oortuig. Ek was in opdrag van generaal Deon Ferreira wat toe die hoof van CJ Ops. was, opdrag gegee om landwyd kursusse en seminare aan die weermag en die polisie in die verband aan te bied.
Maar as ons die mense is wat die kennis van die tekens het, waarom is daar soveel vals kennis oor die doktrine van tekens? Persoonlik dink ek dat mense ’n geleentheid gehad het om hiervan te leer en dit van die hand gewys het. Iewers in hulle bestaan was hulle met misdaad gekonfronteer en in ’n poging om hulleself te regverdig en die bewustheid dat so iets mag bestaan, het hulle begin rondkyk om hulleself te troos.
Ons uitgangspunt is as volg. As ons nie die wit mense kan leer om vreedsaam weerbaar te wees nie kan ons deur die brûe wat ons bou moontlik swart mense kry om te ons te help om die misdaadprobleem te verlig.
Ons verskuilde agenda is ook om in tradisionele gebiede projekte van stapel te stuur waar ons ’n Ubuntu gebaseerde ekonomie en infrastruktuur in die ou tuislande kan skep. Wanneer dit suksesvol word sal baie mense daarheen trek en sal die druk op grondeise in die tradisionele wit gebiede ook verlig.
Of ons nou wit, swart of bruin is. Almal het die bewustelike of onbewustelike hunkering om sy eie plek te hê waar hy tussen sy eie mense in vrede en voorspoed kan leef. Wanneer ons vir onsself teen die wil van die nuwe wêreld orde so plekkie onder die son wil beding, het ons geen kans om ooit suksesvol te wees nie.
Maar wanneer ons ook ander groepe kan help om dit in hulle eie tradisionele gebiede reg te kry, gaan dit ons eie saak baie meer vergemaklik. Vir my is daar geen twyfel nie. Ons is waar ons is en ons moet dit laat werk waar ons woon. Daar is nie ’n plek in die woestyn wat ons as teelaarde vir ons eie groep kan reserveer nie. Ons is waar ons tradisioneel hoort en dit is hier waar ons vir onsself ’n plekkie onder die son moet beding. En as dit beteken dat ek vir die indringer groep in hulle eie land ’n plan moet gee wat daar sal werk, kan ek nie sien waarom ek dit nie kan doen nie.
Die kennis hier by Akska verbaas my elke dag en ek is SO bly ek kan hier leer. Ek besef ook dat die uitdagings baie meer kompleks is as wat n mens op die oppervlak sien!